इरफ़ान ख़ान (7 जनवरी 1967 – 29 अप्रैल 2020), जेका खाली इरफ़ान कय नाँव से भी जानि जात हय  हिंदी सिनेमा में काम करै वाले एक्ठु भारतीय एक्टर औ प्रोड्यूसर रहें। बॉलीवुड कय अलावा यन कयु ब्रिटिश फिलिम में औ हॉलीवुड फिलिम में भी काम कइ चुका हँय। साल 2011 में भारत सरकार यन्हय पद्म श्री से सम्मानित किहिस।
इरफान मक़बूल, सात खून माफ, स्लमडाग मिलेनियर, लाइफ इन मेट्रो, द लंच बाक्स, पीकू, तलवार, हिंदी मी़डियम आऊर इंगलिश मीडियम जइसन शानदार फिलिमन में काम कइ चुका हँय। 

न्यूरो इंडोक्राइन ट्यूमर नाँव कय बीमारी से  29 अप्रैल 2020 बंबई कय कोकिलाबेन अस्पताल में यनकय निधन होइ गवा।

प्राथमिक जीवन औ पढाई 
इरफ़ान खान कय जनम राजस्थान में, एक्ठु मुस्लिम परिवार में, सईदा बेगम खान औ यासीन अली खान कय घरे भा रहा। वनकय माइ बाप टोंक जिले कय लगे खजुरिया गाँव से रहें औ टायर कय कारोबार चलावत रहें। इरफान औ वनकय दोस सतीश शर्मा क्रिकेट में रहे औ बाद में, को सीके नायडू टूर्नामेंट ताई 23 साल से कम उमर कय खेलाडिन कय पहिला श्रेणी क्रिकेट में खेलै ताई चुनि गय। दुर्भाग्य से, पइसा कय कमी कय नाते ऊ टूर्नामेंट में भाग लेवे नाइ गय।

1984 में नई दिल्ली में राष्ट्रीय नाट्य विद्यालय (एनएसडी) में पढ़ाई करै खर्तिन छात्रवृत्ति जुटावै औ वँह से एक्टिंग में प्रशिक्षण करिन।

निजी जिनदगी 
23 फरवरी 1995 कय, यन फिलिम लेखक औ दोस एनएसडी कय सुतापा सिकदर से बियाह कीहिन। वनकय दुई बेटवा हैं: बाबिल औ अयान। इंडिया टुडे कय 2011 में दिहा एक्ठु साक्षात्कार में सिकदर वनकय बारेम कहिन कि, "वन हरदम फोकस्ड रहा लैं। हम्मै याद हय कि वन घरे आइ कै, सीधै बेडरूम जाएक किताब पढ़ै लागा लैं।" 2012 में आपन नाँव कय अंग्रेजी अक्षर "Irfan" में बीचेम एक्ठु अउर "R" (आर) बढ़ाइ दिहिन "Irrfan" काहे से वनकय मुताबिक आपन नाँव में एक्ठु अउर र स्वर कय अवाज़ वन्है नीक लागा ला।

निधन 
इरफ़ान खान कय निधन 29 अप्रैल 2020 कय मुम्बईक कोकीलाबेन अस्पताल में भै, जहाँ वन लार्ज़ इन्टेस्टाइन (कोलोन) कय संक्रमण से भर्ती रहें। साल 2018 में वन्है न्यूरोएंडोक्राइन ट्यूमर कय पता चला, जवनेक बाद वन एक साल कय खर्तिन ब्रिटेन में इलाज कराइन। एक साल कय फुर्सत कय बाद वन फिर से कोलोन संक्रमण कय शिकायत से मुम्बई में भर्ती भँए। इ बीच में वन आपन फ़िलिम अंग्रेज़ी मीडियम कय शूटिंग किहिन, जवन वनकय अंतिम फिल्म रहा। वन्है न्युरो इन्डोक्राइन कैंसर रहा, जवन हॉर्मोन-बनावै वाले कोशिका कय एक्ठु दुर्लभ मेर कय कैंसर होय।

प्रमुख फिलिम

टीवी धारावाहिक अव डॉक्यूमेंट्री फिलिम

फ़िल्मफ़ेयर पुरस्कार 
 2008 — फ़िल्मफ़ेयर सर्वश्रेष्ठ सहायक अभिनेता पुरस्कार — लाइफ़ इन अ… मेट्रो
 2004 — फ़िल्मफ़ेयर सर्वश्रेष्ठ खलनायक पुरस्कार — हासिल

नागरिक सम्मान 
 2011 — पद्म पुरस्कार

सन्दर्भ